Disraeli Gears

***Disraeli Gears*** er det andre albumet til den britiske supergruppa Cream. Det kom ut i november 1967 og nådde femteplassen i Storbritannia. Det vart òg gjennombrotet deira i Amerika og vart ein massiv bestseljar der i 1968 og nådde fjerdeplassen på albumlista. I Noreg nådde albumet 16. plass på VG-lista. Albumet inneheld to singlar, «Strange Brew» og «Sunshine of Your Love».

Tittelen på albumet var ein intern spøk. Eric Clapton hadde tenkt å kjøpe ein racersykkel og diskuterte det med Ginger Baker, då ein roadie kalla Mick Turner kommenterte «it's got them Disraeli Gears», og meinte å seie «derailleur gears» (kjedegir), men viste i staden til den britiske statsministeren frå 1800-talet Benjamin Disraeli. Bandet syntest det var så morosamt at dei valde dette som tittelen på det neste albumet sitt. Den alternative tittelen var berre rett og slett «Cream».

Albumet vart nymastra i 1998 og så gjeven ut som ei dobbel-disk-utgåve i 2004.

I 2003 vart albumet rangert på 112. plass på lista til Rolling Stone over dei 500 største albuma gjennom tidene. VH1 kåra det òg til det 87. beste albumet gjennom tidene i 2001.

## Bakgrunn
Albumet vart spelt inn i Atlantic Studios i New York i mai 1967, etter at bandet hadde spelt ni konsertar for Murray the K sin konsertserie «Music in the 5th Dimension». Det amerikanske selskapet til Cream, ATCO, var eigd av Atlantic Records.

Innspelingane vart produsert av den framtidige Mountain-bassisten Felix Pappalardi - som var med å skrive songane «Strange Brew» og «World of Pain» med kona Gail Collins - og lydteknikar var Tom Dowd - som seinare skulle arbeide med Clapton på prosjekt som *[[Layla and Other Assorted Love Songs]]* og *[[461 Ocean Boulevard]]*. Eigaren av Atlantic Records, Ahmet Ertegün, var òg til stades under innspelingane.

Albumet vart mastra på nytt av Joseph M. Palmaccio i PolyGram Studios og gjeven ut i 1998.

Deluxe-utgåva av albumet inneheld heile albumet i både mono og stereo, samt demoar, alternative opptak og opptak frå BBC radio. Ein finn mellom anna «Blue Condition» med Eric Clapton på solovokal og demoar av songane «Weird of Hermiston» og «The Clearout», som ikkje kom ut før det første soloalbumet til Jack Bruce, *[[Songs for a Tailor]]*.

Det psykedeliske plateomslaget vart laga av den australske kunstnaren Martin Sharp, som budde i same bygning som Clapton ei stund i Chelsea.

## Songstilar
Med *Disraeli Gears* gjekk bandet bort frå bluesrøtene og gav seg i veg med ein meir psykedelisk stil. Dei mest bluesaktige songane på albumet er nyinnspelinga av «Outside Woman Blues», Bruce/Brown-songen «Take it Back» og opningssporet «Strange Brew», som var basert på ein 12-taktsblues kalla «Lawdy Mama» med ein Albert King-aktig gitarsolo.

## Innhald

### ''Disraeli Gears'' - deluxe-utgåva (2004)

## Medverkande
*Eric Clapton – sologitar, rytmegitar, vokal
*Jack Bruce – bass, piano, vokal, munnspel
*Ginger Baker – trommer, perkusjon, vokal

**Teknisk**
*Felix Pappalardi – produsent
*Tom Dowd – lydteknikar
*Bob Whitaker – fotografi
*Martin Sharp – plateomslag
*Jim Marshall – andre fotografi

## Salslister

### Album

### Singlar

## Salstrofé

## Kjelder

**Denne artikkelen bygger på «[[:en:Disraeli Gears|Disraeli Gears]]» frå ,  den 12. mars 2011.* 
*** oppgav desse kjeldene: *
**Cream, *Disraeli Gears* (1967)
**Cream, *Disraeli Gears - Deluxe Edition* (2004)

## Bakgrunnsstoff
*''Disraeli Gears'' . Those Were the Days.
*''Disraeli Gears''. JackBruce.com.
*''Disraeli Gears - Deluxe Edition'' JackBruce.com.
*''Disraeli Gears - GB Signed Edition''  Gingerbaker.com.